CELEX: 32013R0480
Language: hu
Date: 2013-05-24 00:00:00
Title: A Bizottság 480/2013/EU végrehajtási rendelete ( 2013. május 24. ) a 788/2012/EU végrehajtási rendeletnek az egyes növényvédő szerek önkéntes elemzésére vonatkozó időszak tekintetében történő módosításáról  EGT-vonatkozású szöveg

25.5.2013   
            
            
               HU
            
            
               Az Európai Unió Hivatalos Lapja
            
            
               L 139/4
            
         A BIZOTTSÁG 480/2013/EU VÉGREHAJTÁSI RENDELETE
   (2013. május 24.)
   a 788/2012/EU végrehajtási rendeletnek az egyes növényvédő szerek önkéntes elemzésére vonatkozó időszak tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 28. és 29. cikkére,
   mivel:
   
               (1)
            
            
               A 2013., 2014. és 2015. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2012. augusztus 31-i 788/2012/EU bizottsági végrehajtási rendelet (2) – annak érdekében, hogy a hatósági laboratóriumoknak legyen elég idejük a növényvédő szerek esetében az elemzéshez szükséges módszerek hitelesítésére – egyebek mellett rendelkezett arról, hogy egyes növényvédő szerek vonatkozásában az elemzéseket 2013-ban önkéntes alapon kell elvégezni, különös tekintettel azokra a növényvédő szerekre, amelyek a szóban forgó végrehajtási rendelet révén kerültek felvételre az ellenőrzési programba, továbbá azokra, amelyeknél a szermaradék-körülhatárolás különösen nehéz. Mivel a hatósági laboratóriumoknak több időre van szükségük a növényvédő szerek elemzési módszereinek hitelesítéséhez, indokolt úgy rendelkezni, hogy a szóban forgó növényvédő szerek elemzése 2014-ben is önkéntes alapon történjen.
            
         
               (2)
            
            
               A 788/2012/EU végrehajtási rendeletet ezért ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 788/2012/EU végrehajtási rendelet I. mellékletében a (g) lábjegyzet helyébe a következő szöveg lép:
   
      
                  „(g)
               
               
                  2013-ban és 2014-ben az elemzés önkéntes.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 70., 2005.3.16., 1. o.
   
      (2)  HL L 235., 2012.9.1., 8. o.